Nafarroako Parlamentuko Mahaiak, 2023ko irailaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Iñaki Iriarte López jaunak aurkezturiko galdera, Nafarroako haur guztiek euskara ikasteari ezinbesteko ez iriztea edo administrazio publikoan sartu ahal izateko euskaraz jakitea beharrezkoa izan beharko ez litzatekeela uste izatea “euskararen aurkako jarrera”tzat jotzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 215. artikuluak agindutakoari jarraikiz, idatzizko erantzuna bidal dezan.

Iruñean, 2023ko irailaren 4an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Iñaki Iriarte López jaunak, Legebiltzarreko Erregelamenduan ezartzen denaren babesean, honako galdera hau aukeztu du, Nafarroako Gobernuak idatziz erantzun diezaion:

Herritarrekiko Harremanetako Departamentuak jarraituko al du, 2021eko azaroaren 15ean 10-21/PES-00319 galderari emandako erantzunean adierazi zuenarekin bat, “euskararen aurkako jarrera” gisa hartzen ustea ez dela ezinbestekoa haur guztiek euskara ikastea edo euskaraz jakitea ez litzatekeela beharrezkoa izan beharko administrazio publikoan sartzeko?

Iruñean, 2023ko abuztuaren 18an

Foru parlamentaria: Iñaki Iriarte López